google/wiki40b huggingface dataset:
Brymon Airways

Brymon Airways var et britisk flyselskap med hovedkontor på  Plymouth City Airport i Plymouth, Devon. Det ble stiftet i 1972 av journalist Bill Bryce og racerbilfører Chris Amon.

Historie

Selskapet ble stiftet 26. januar 1970 som Brymon Aviation Limited og opererte under navnet Brymon Airways.
Navnet var avledet fra grunnleggernes etternavn: Bryce og Enman. Det bygde raskt opp et nettverk av ruter fra dets baser i Plymouth og Newquay, til ulike britiske  flyplasser som  Kanaløyene, Scillyøyene, London Heathrow og London Gatwick) og noen utenlandske destinasjoner i Frankrike.
I 1981 var Brymon var det første britiske flyselskapet til å  bruke de Havilland Canada Dash 7. Fire fly ble kjøpt, to ble brukt i Aberdeen på kontrakt til et konsortium ledet av Chevron Oil, og to ble brukt i Plymouth til dets  første rute til Heathrow.
I juni 1983 fløy en Brymon Dash 7 til Heron Quays i London Docklands. Det førte førte til slutt til opprettelsen av London City lufthavn. En ytterligere test-flyvning fant sted året etter som en del av en offentlig høring. Brymon var det ledende flyselskapet som bidro til opprettelsen av London City Airport og utførte den første landing der i 1987. Sammen med sin partner Air France, opprettet Brymon den første ruten dit t november 1987.
Chris Amon var aldri involvert i den daglige driften av selskapet og Bill Bryce trakk seg tilbake mot slutten av 1984. British Airways kjøpte en stor aksjepost i selskapet og utnevnte Charles Stuart som daglig leder, og Sir Colin Marshall som styreformann.
I oktober 1992 sluttet Brymon Airways seg sammen med Birmingham European Airways og dannet Brymon European Airways. Dette ble kjøpt i fellesskap av British Airways og Maersk Air. I 1993 kjøpte,British Airways Brymon Airways, mens Maersk Air kjøpte Birmingham European Airways delen. Maersk Air omdøpte Birmingham European Airways til Maersk Air UK, men British Airways tillot Brymon å beholde dets navn. Etter det ble Brymons fly malt i British Airways Express' farger. Rundt denne tiden startet det en rute fra Newcastle til Paris.
Den 30. juli 1993 ble selskapet omdøpt til Brymon Airways Limited.
I 1991 utvidet Brymon ytterligere og etablerte en base i Bristol med ruter til Paris, Cork, Channel Islands, Edinburgh, Glasgow, Plymouth, og en rute til Newcastle og Aberdeen. Ytterligere utvidelse fant sted i 1998 da det tok over British Airways Regionals ruter fra Aberdeen til Birmingham og Manchester. Det introduserte også ruter fra Manchester til Edinburgh og Glasgow.
I 1999 ruter ble en rute opprettet fra Newcastle til Belfast og København, og fra Aberdeen til Oslo.
Den 28. mars 2002 ble flyselskapet slått sammen med British Regional Airlines og omdøpt til British Airways Citiexpress Limited og opererte.som British Airways Citiexpress. British Airways Citiexpress fikk CAA godkjenning for selvbetjent omboardstigningskort slik at passasjerene kunne skrive ut sitt eget hjemme. Den 1. februar 2006 ble flyselskapet omdøpt til BA Connect Limited  som igjen ble solgt til flybe i 2007.
Egeninkasso

Egeninkasso betyr at kreditor gjennomfører inkassorutinene uten hjelp fra advokat eller inkassobyrå.
Fordringshavere som velger å kjøre inkassosakene i eget navn kan også legge på inkassogebyr, men satsene er lavere enn for inkassobyråer. Dette fører til lavere totalkrav for den som skylder penger (debitor).
I 2006 ble inkassoreglene betydelig forenklet og saksgangen kortet ned gjennom inkassoforskriften. Påbudet om å ta alle saker innom Forliksrådet ble opphevet.  Uomtvistede pengekrav kan nå sendes direkte til namsmannen (namsfogd) etter et forutgående varsel.
Hvis debitor er en privatperson går det minst 14 dager fra fakturaen forfaller til begjæring om tvangsinndrivelse kan sendes til Namsmannen. Dette trinnet i inkassoprosessen kalles utleggsforretning.
Hvis skyldneren er et foretak og kravet er uomtvistet (ingen uenighet foreligger), kan kreditor sende konkursvarsel gjennom stevnevitne, og deretter konkursbegjæring til tingretten.
Omtvistede krav mot private og foretak må behandles og avgjøres i Forliksrådet eller Tingretten.
Det er bare rettsvesenet som i siste instans har fullmakt til å kreve inn penger eller naturalfordringer med lovmessig tvang. Fellesbenevnelsen er tvangsfullbyrdelse.
I Norge er det flere aktører som tilbyr dataprogrammer rettet mot bedrifter som ønsker å drive egeninkasso.
Monomiktisk

En monomiktisk innsjø er en innsjø der vannmassene sirkulerer én gang i året.
Innsjøer der vannet aldri blir varmere enn 4 °C betegnes kalde monomiktiske innsjøer. De er dekket av is store deler av året. Om sommeren øker temperaturen til 4 °C og sirkulasjonen starter. De er vanlige i Arktis og andre kalde områder.
I varme monomiktiske sjøer er vannet varmt og lagdelt om sommeren, men om vinteren synker temperaturen til 4 °C og vannmassene blandes om. Denne typen finnes fra tempererte til tropiske områder.
Kjente monomiktiske innsjøer er Genesaretsjøen, Issyk-Kul, Titicacasjøen og Turkanasjøen.
Chromovalgus

Utseende

Små, tettbygde, langbeinte, blankt svarte gullbasser. Pronotum er avrundet og betydelig smalere enn dekkvingene, som ikke dekker de bakerste bakkroppsleddene. Kroppen har felter kledt med lyse skjell.

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Slekten er utbredt i Asia, der den er kjent fra Tyrkia, Syria og Afghanistan.
Gouache

Gouache, også skrevet guache og guasj, er en maleteknikk der en bruker dekkende vannfarger. Gouache er også betegnelsen på et bilde malt med denne teknikken. Ordet «gouache» er overtatt fra fransk og uttales «gua´sj» eller «goa´sj». Fransk har fått ordet fra det italienske «guazzo» som betyr «vannpytt», «vannfarge» eller «lavering».

Maling og teknikk

Gouachemaling inneholder hvitt fargestoff som gjør fargene matte og dekkende slik at papiret eller underlaget ikke skinner gjennom som ved vanlig akvarell- eller lasurmaling. Malingen inneholder ellers fargestoff løst i vann og gummi arabicum (lim) som andre vannfarger.
En rekke kunstmalere og illustratører har brukt, og bruker, denne maleteknikken. Gouachemalingen er renslig å arbeide med fordi den er vannløselig, den gir forholdsvis jevne fargeflater og mørkere partier kan dekkes med lys farge. Teknikken egner seg særlig godt til illustrasjonsoriginaler som skal reproduseres, for eksempel til fargesterke plakater. Det har også vært vanlig å bruke gouache til fargelegging av plastceller i tegnefilm, der figurene har heldekkende farger, mens bakgrunnen har vært utført i mer nyanserik akvarellteknikk. Gouache kan delvis erstattes av akrylmaling som er vannløselig når den er våt, men tåler vann når den har tørket.
Lilleakerbanen

Historikk

Banen åpnet til Lilleaker i 1919 og ble i begynnelsen trafikkert med toakslede sporvogner som ble modernisert ved banens åpning. Banen var en del av linjenettet til Kristiania Elektriske Sporvei («blåtrikken»). 
I 1924 benyttet Oslo kommune sin innløsningsrett på sporveisselskapene Kristiania Elektriske Sporvei (Blåtrikken) og Kristiania Sporveisselskab (Grønntrikken) og dannet AS Kristiania Sporveier, som året etter skiftet navn til AS Oslo Sporveier. Lilleakerbanen ble holdt utenfor fusjonen og ble forlenget inn i Bærum i to etapper i 1924, først til Bekkestua, deretter til Avløs stasjon, hvor det ble bygd vognhall og verksted. I 1930 ble banen forlenget som enkeltsporet bane til Kolsås stasjon; dobbeltsporet mellom Avløs og Valler kom i løpet av 30-tallet og  dobbelsporet mellom Valler og Kolsås stod ferdig i 1941. Banen fikk navnet Bærumsbanen.
Den 16. februar 2009 ble strekningen Lilleaker - Bekkestua stengt for en periode på 2 år på grunn av ombygging av Kolsåsbanen. 1. desember 2010 ble strekningen mellom Lilleaker og Jar åpnet igjen. 19. januar 2014 ble strekningen mellom Jar og Bekkestua gjenåpnet. Nå har banen parallell drift med t-banenettet mellom Jar og Bekkestua.
I dag trafikkeres Lilleakerbanen med sporvogner av type SL95, såkalte «italienere» bygd av Ansaldo/Firema i Italia, og type SL79, såkalte «leddvogner» bygd av Düwag i Düsseldorf og Strømmens Værksted.
Den Blå Avis

Den Blå Avis og dba.dk er Danmarks største formidler av kjøp og salg mellom privatpersoner. Selskapet ble i 1981 startet av Jac Nellemann, som etter utgivelsen av den første utgaven av avisen fikk Karsten Ree som partner. I dag eies av Den Blå Avis av eBay. Selskapet sysselsetter cirka 200 ansatte, og holder til i Århus og Frederiksberg.
6. oktober 2008 ble det offentliggjort at Den Blå Avis, herunder det dba.dk og bilbasen.dk ble solgt til amerikanske eBay for en samlet pris på 2,1 milliarder danske kroner.
dba.dk har mer enn 1 200 000 unike besøkende per måned og er derfor en av de største handelssider i Danmark.
Vår Frue kirke (Porsgrunn)

Forhistorie

I Porsgrunn bodde det en del katolske arbeidere fra Böhmen som arbeidet på porselensfabrikken. Dem ville den apostoliske prefekt for Norge finne en egnet geistlig betjening av. Den 25. juni 1889 kjøpte han en tomt for fremtidig kirke og prestebolig. Et provisorisk kapell ble innredet et annet sted, i katolikken Vauverts hus, og ble innviet den 14. september 1890. I 1892 etablerte St. Josephsøstrene et hospital i Porsgrunn. Inntil da hadde de bodd i Vauverts gård. Menighetens kapell ble flyttet til hospitalet da det stod ferdig, og ble benedisert den 14. oktober 1894.
Byggingen av kirke begynte senere, den 4. januar 1899. Det var den, med tittelen Vår Frue av det gode råd, som ble benedisert i oktober 1899.

Kirken flyttes

I 1937 ble kirkebygningen flyttet over veien (Sverresgate), hvor den står i dag. Dette ble utløst av at endringer i gatenettet hadde gitt en uheldig plassering av kirken, og hadde den effekt at det gav mer plass til det mer verdslige «Folkets hus».
Kirken ble rullet hel over på skinner, med inventar og det hele, og plassert på sin nye grunnmur, uten at så mye som en lysestake hadde veltet. Her ble kirken gjeninnviet den 10. oktober 1937.
Naurus utenlandske relasjoner

Denne artikkelen omhandler Naurus utenlandske relasjoner. Republikken Nauru har siden sin uavhengighet i 1968 i hovedsak hatt diplomatiske forbindelser med sine naboland i stillehavsregionen. Landet har vært medlem av De forente nasjoner siden 1999.

Medlemskap i internasjonale organisasjoner

Nauru er medlem av følgende internasjonale organisasjoner: Asias utviklingsbank, Samveldet av nasjoner, ESCAP, ICAO, ICC, Intelsat, Interpol, IOC, ITU, OPCW, Pacific Islands Forum, Pacific Community, SOPAC, Sparteca, FN, UNESCO, UPU og WHO.

Andre diplomatiske forbindelser

I august 1995 avsluttet Nauru, sammen med Kiribati, sine diplomatiske forbindelser med Frankrike, etter deres prøvesprenginger med atomvåpen i Stillehavet. I 1997 gjenopptok de imidlertid kontakten. I forbindelse med den franske presidenten besøk i Fransk Polynesia i juli 2003 ble disse forbindelsene igjen styrket, i et kort møte mellom Jacques Chirac og Ludwig Scotty.
21. juli 2002 hevet Nauru, som så langt hadde hatt diplomatiske forbindelser med Taipei, sin anerkjennelse av Republikken Kina (Taiwan), og stilte seg på side med Folkerepublikken Kina. Daværende president René Harris signerte en generell forklaring i Hongkong med Folkerepublikken Kinas tidligere viseutenriksminister, Zhou Wenzhong. Nauru fikk for dette finansiell støtte med flere millioner australske dollar. Med dette sank antall stater som offisielt anerkjenner Republikken Kina til 27. I 2003 sa Folkerepublikken Kina seg klare til å nedbetale naurisk gjeld (kjøp av et Boeing 737) med den amerikanske import-eksport-banken, med 2,7 millioner dollar. I mars 2005 ga den kinesiske viseutenriksministeren, Yang Jiechi, uttrykk for ønske om nærmere diplomatiske relasjoner mellom Folkerepublikken Kina og Nauru, etter et møte med president Scotty. På samme tid ga Scotty sin støtte til en gjenforening mellom Fastlands-Kina og Taiwan.
14. mai 2005 åpnet imidlertid Nauru igjen diplomatiske forbindelser med Republikken Kina. President Ludwig Scotty hevdet at han alltid hadde vært imot helomvendingen foretatt av Harris i 2002. Republikken Kina sier de vil hjelpe Nauru med jordbruket og fisket, og samarbeide når det gjelder turisme og medisinske prosjekter.
4. mars 2004 signerte FN-ambassadør Vinci Clodumar og den islandske representanten Hjálmar Hannesson en avtale om diplomatiske forbindelser mellom Island og Nauru. Islands inntil nylig stabile økonomi skyldtes fiskeriindustrien, og Nauru håper på å få en ordentlig struktur for sin egen fiskeriindustri med hjelp fra Island.
15. desember 2009 ble det kjent at Nauru anerkjenner Abkhasia (en georgisk utbrytterrepublikk) som selvstendig stat.
Kaliforniavalmue

Kaliforniavalmue (latin Eschscholzia californica) er en ettårig art i valmuefamilien. Den er 20 til 40 cm høy, med findelte, blågrønne blad og lysegule blomster. Kronbladene har en mørkegul flekk. Kaliforniavalmue stammer fra det sørvestre USA, i Norge er den en hageplante som forvilles. Opprinnelig utbredelsesområde gikk fra Baja California i sør, til Washington i nord, og New Mexico i øst. Blomsten var brukt av indianere for medisinsk bruk i tusenvis av år . Det er den offisielle delstatsblomsten i California.
Steyr MPi 69

Varianter

MPi 81 er en mer moderne oppgradert utgave av MPi 69, og har økt skuddtakt (700 skudd/min)
Sun-3

Sun-3 var den tredje generasjon av UNIX arbeidsstasjoner og tjenere som ble produsert av Sun Microsystems. Sun-3 ble lansert 9. september 1985.
Den kjørte SunOS, og hadde også støtte for NetBSD og Linux.
Sun-3 var forsynt med en Motorola 68020 mikroprosessor og en Motorola 68881 flyttallsprosessor (valgfri på Sun 3/50). Den hadde også en proprietær minnehåndterer, som gjorde det mulig å realisere virtuell hukommelse på UNIX.
Louhi

Louhi (russisk: Лоухи, Louchi) er en bymessig bosetning i distriktet Louhi i Karelia i det vestre Russland, rundt 596 km nord for Petrozavodsk. Byen har et innbyggertall på 5 528 (1. januar 2006).
Den ble anlagt i årene 1912 – 1914 i forbindelse med byggingen av jernbanelinjen til Murmansk gjennom området, og fikk status som bymessig bosetning i 1944.
Sirre Strikk og Padde Ball på nye eventyr

Handling

Filmen handler om Sirre Strikk og hans gode venn Padde Ball som begir seg ut på et spennende eventyr i Kongleskogen assistert av Papegøyen og Automatias. De fire vennene må redde et truet konglefolk som lever dypt inne i skogen. Etter en eventyrlig reise gjennom skogen møter de de tre skumle operatørene i firmaet "Tonto Turbo", som er ute for å utnytte Kongleskogen ved hjelp av en hemmelig data-diskett.

Norske stemmer

Norske stemmer er ved Tor Stokke, Knut Risan, Per Christian Ellefsen, Hege Schøyen, Sverre Holm, Anne Marit Jacobsen, Ivar Nørve, Unn Vibeke Hol, Finn Schau, Nils Vogt og Trond Brænne.
Oversatt til norsk av Eirik Ildahl.
Warszawa erkebispedømme

Historie

Landskapet Masovia med Warszawa lå opprinnelig, dvs. fra 968, i Poznań bispedømme. Gjennom opprettelsen av Gniezno erkebispedømme i 1000 ble det imidlertid adskilt fra resten av Poznań bispedømme. Først i 1798 ble Warszawa bispedømme opprettet som et eget bispedømme for Masovia.
Etter Wienerkongressen (1815) ble Warszawa i 1818 opphøyet til erkebispedømme for «Kongress-Polen». Det ble dermed metropolitanbispedømmet for Augustów, Kraków, Płock og Włocławek (overført fra Gnieznos kirkeprovins); Lublin (overført fra Lwóws kirkeprovins); samt Sandomierz og Siedlce (nyoppretta i 1818). Kraków ble imidlertid eksemptert i 1880 og opphøyet til erkebispedømme etter første verdenskrig. Samtidig ble Kielce bispedømme, som hadde blitt gjenopprettet i 1882, flyttet fra Warszawas til Krakóws kirkeprovins. Også Włocławek bispedømme ble flyttet tilbake til Gnieznos kirkeprovins. Til gjengjeld ble Łódź bispedømme opprettet som et nytt suffraganbispedømme av Warszawa.
1992 ble Łódź og Lublin opphøyet til erkebispedømmer, og Sandomierz og Siedlce overført til Lublins kirkeprovins. Samtidig ble Warszawa-Praga bispedømme utskilt fra Warszawa bispedømme.
Panorpodidae

Utseende

De ligner på familien Panorpidae men skiller seg ved at hodet er kortere.
Denne familien har ikke hodet trukket ut til et langt "nebb" som de fleste andre skorpionfluer. Hos Brachypanorpa er "nebbet" ganske kort, hos Panorpodes er det omtrent dobbelt så langt som øyets diameter, mens det er minst tre ganger så langt som øyets diameter hos Panorpidae. Kroppen er gul til gulbrun, de membranøse delene ofte grønnlige, vingene ensfarget gulbrune. Hunnene har reduserte, korte vinger hos slekten Brachypanorpa, mens vingene er velutviklede hos hunner av Panorpodes.
Larven er scarabaeiform, det vil si kort og tykk, C-formet med korte bein.

Liv og utvikling

Observasjoner kan tyde på at Brachypanorpa-artene er planteetere, men dette er foreløpig uvisst. Det har blitt sett at de skraper det øvre cellelaget (epidermis) fra blader. Hunnen legger eggene i jorden eller i råtten ved.

Utbredelse

Familien er utbredt med én slekt (Brachypanorpa) i Nord-Amerika og én slekt (Panorpodes) i Øst-Asia, sistnevnte har også én art i California. Nylig ble slekten Austropanorpodes beskrevet fra fossiler fra Patagonia, denne bør trolig plasseres i denne familien.
Ephraim Squier

Bakgrunn

Esphraim Squier var sønn av en prest av engelsk herkomst og hans tyske hustru. I sin tidlige ungdom arbeidet han på en gård, gikk på skole og studerte maskiner, og ble interessert i amerikansk historie.

Karriere

Panikken i 1887 gjorde en teknisk karriere umulig, så han slo inn på litteratur og journalistikk. Han ble knyttet utgivelsen av New York State Mechanic i Albany 1841-1842. I 1843-1848, han engasjert i journalistikk i Hartford, Connecticut og deretter redigerte hanScioto Gazette i Chillicothe, Ohio,
Han ble utnevnt til spesiell chargé d'affaires til alle de sentralamerikanske statene i 1849, og forhandlet frem avtaler med Nicaragua, Honduras og El Salvador. I 1853 gjorde han sitt andre besøk til Sentral-Amerika for å foreta undersøkelser for en trasé for en mulig jernbane mellom Atlanterhavet og Stillehavet før han gjorde videre studier i arkeologi i landet. I 1856 fikk han medalje fra det franske geografiske selskap for sin forskning. 
I 1858 giftet han seg med Miriam Firenze Folline som nylig hadde fått et tidligere ekteskap annullert.
Rundt 1860 ble han sjefredaktør for Frank Leslies forlag og førte tilsyn med utgivelsen av de to første bind av Frank Leslie's Pictorial History of the American Civil War om den amerikanske borgerkrigen. 
I 1863 ble Squier utnevnt til De forente staters sendemann til Peru, der han gjorde en omfattende undersøkelse av Inkaruiner og tok mange bilder av disse. Han ha senere en serie med tolv foredrag om Inkariket for Lowell Institute i 1866-67-sesongen. I 1868 ble han utnevnt til generalkonsul for Honduras i New York, og i 1871 ble han valgt som den første presidenten i det Antropologiske Institutt i New York. Han gjennomførte etnologiske studier, spesielt i Nicaragua, Honduras og Peru.
Vel hjem fra Peru fortsatte han å arbeide for Frank Leslie, men ga opp da hans helse sviktet. I 1873 skilte hans kone seg og giftet seg med Leslie ett år senere. I 1874 var hans helse blitt så alvorlig svekket at den var til hinder for videre egen forskning i felten, og selv om han senere kom seg tilstrekkelig for å lede den endelige utarbeidelse og revisjon av sitt arbeid om Peru for publisering, resulterterte dette i at han døde. 
Han var medlem av en rekke historiske, arkeologiske og vitenskapelige selskap. 
Han døde i Brooklyn i New York.
Ligatur (typografi)

Ligatur (av latin ligatura, «binding», dannet av ligare, «binde, forene») er et skrifttegn (glyf) som er dannet ved at to eller flere tegn er koplet sammen (skrevet eller støpt sammen). For eksempel er bokstaven æ en ligatur som er satt sammen til ett skriftbilde av bokstavene a og e.

Eksempler og bruk

Ligaturer ble hyppig brukt i romerske innskrifter og i manuskripter, først og fremst av estetiske grunner, men også for at kopiering av manuskripter skulle gå fortere og for å spare dyrt pergament.

I arabisk skrift

Arabisk skrift benytter seg hyppig av ligaturer, den vanligste er kanskje «لا» (la - som forøvrig betyr «nei», men som brukes hver gang denne bokstavkombinasjonen opptrer i et ord). Det er også vanlig å skrive profeten Muhammeds navn med en ligatur: vanligvis ville navnet hans skrives som محمّد, men skrives istedenfor som på bildet. Hyppig bruk av ligaturer gjør at arabisk kan være vanskelig å lære seg å lese, siden bokstavene ikke skrives på en rett linje som går fra høyre til venstre, men også at noen skrives over og under hverandre.

I laotisk skrift

Laotisk skrift bruker tre ligaturer. Laotisk er et tone-språk, og hver bokstav tilhører en serie som bestemmer hvilken tone en stavelse skal ha. De fem bokstavene ງ, ນ, ມ, ລ, og ວ er alle «lav-klasse»-konsonanter, og har ikke noen motsvarende «høy-klasse»-konsonant. Der man trenger en høyklasse-konsonant, settes en stum ຫ foran dem. ຫ-en danner ligaturer med tre av disse bokstavene: ຫ+ນ=ໜ, ຫ+ມ=ໝ og ຫ+ລ=ຫຼ.
Command & Conquer: Yuri's Revenge

Handling

I Command and Conquer: Yuri's Revenge starter historien med at de allierte seiret i Red Alert 2. Handlinger dreier seg om Yuri, som var en fremtredende figur i Red Alert 2. Han havnet i eksil, men kommer tilbake for å ta over verden.

Mottagelse

Yuri's Revenge har fått stort sett positive anmeldelser. IGN ga spillet 8,6 av 10 poeng, og sa at det ga Red Alert 2 noen virkelig imponerende forbedringer. GameSpot sa at alle de nye tingene som var med i Yuri's Revenge var ideelle eller rett og slett nødvendige for alle som likte å spille Red Alert 2, og ga spillet 8,5 av 10 poeng. GameRankings rapporterer en gjennomsnittlig score på 85 % basert på 31 anmeldelser.
Synkronsvømming under Sentralamerikanske og karibiske leker 2014

Synkronsvømming under Sentralamerikanske og karibiske leker 2014. Synkronsvømming var en av flere sporter i de tjueandre sentralamerikanske og karibiske leker som ble arrangert i Veracruz i Mexico i perioden 14. til 30. 2014. Det var tiende gangen som synkronsvømming var med i de sentralamerikanske og karibiske leker. Det var sju øvelser, to i solo, to i duett og tre lagkonkurranser, kun for kvinner. Mexico ble beste nasjon, de vant alle sju gullmedaljene.
Pleonasme

Feil og stilistiske gjentakelser

Ofte tas pleonasme for å være et ekstra ord eller frase som er unødvendig – en klisjé eller direkte feil – for eksempel «gamlehjem for eldre», og «den nødutgang som ligger nærmest i forhold til lugaren» (nødutgangen nærmest lugaren). En pleonasme kan også være en umarkant bruk av et idiom, det vil si fast uttrykk eller munnhell. Det kan til og med hjelpe i å framføre en spesiell lingvistisk effekt. Med andre ord kan en pleonasme gjøre det samme som en retorisk repetisjon – den forsterker et poeng, og gjør skriving klarere og lettere å forstå. Mange faste pleonastiske uttrykk inneholder derfor stilistiske virkemidler, særlig rytme og bokstavrim. Av og til brukes pleonasmer for å gjøre noe mer forståelig, f.eks. TT-tjenesten (Transporttjenesten for eldre og funksjonshemmede blir altfor langt, og TT er ikke selvforklarende) og SFO-ordningen (skolefritidsordningen). Faste uttrykk hvor samme tanke gjentas med forskjellige ord, kan også kalles tautologi.

Etymologi

Ordet kommer fra det latinske pleonasmus som er dannet fra det greske pleonazein («være mer enn nok»), som inneholder ordet pleon («mer»).
Stenogastrinae

Utseende

Slanke, broket fargede vepser, som skiller seg fra andre stikkvepser ved at «stilken» (petiolus) på bakkroppen er lang og tynn, minst like lang som resten av bakkroppen.

Levevis

Denne gruppen har både rent solitære arter og arter som viser overgangsformer mot et eusosialt levevis. Men, koloniene av Stenogastrinae er mye mindre avanserte enn de store koloniene til Vespinae. Disse vepsene produserer et gelelignende stoff fra den såkalte Dufours kjertel, som blant annet brukes til å fore larvene. Dette stoffet kan være en viktig faktor i overgangen til sosialt levesett ved at det la til rette for felles yngelpleie.

Utbredelse

Stenogastrinae finnes bare i Sørøst-Asia, østover til Ny-Guinea.